Rudoji žuvėdra

Rudoji žuvėdra arba rudasis nodis (Anous stolidus) – jūrinis paukštis, priklausantis kirinių šeimai. 

 Aprašymas 
Ilgis – nuo 38 iki 40 cm, sparnų plotis – apie 80 cm, sveria apie 180 g. Suaugusių paukščių kūnas, uodega, sparnai yra tamsiai rudi, viršugalvis – šviesiai pilkas. Gyvena kolonijomis, paplitusi daugumoje Atlanto ir Ramiojo vandenynų tropikų ir subtropikų salų, Venesuelos, Australijos pakrantėse. Maitinasi žuvimi, moliuskais.

 Perėjimas 
Tėvai kartu suka lizdą iš šakelių ir dumblo. Patelė padeda po vieną rausvą ar pilkšvą, išmargintą rausvais rudais taškeliais kiaušinį. Peri nuo 32 iki 36 dienų, maitina nuo 40 iki 56 dienų.

Kategorija:Kiriniai